# Andròmaca

### De Viquipèdia

Segons la mitologia grega, Andròmaca era la filla d'Eetió que fou esposa d'Hèctor de Troia. El seu nom significa batalla d'un home.

Va néixer a Tebes de Cilícia, ciutat governada pel seu pare. De ben jove fou promesa amb el príncep Hèctor, hereu del rei Príam de Troia, i es traslladà a la ciutat troiana, on nasqué el seu fill Astianax.

Poc després començà la Guerra de Troia; el seu espòs fou mort per Aquil·les i el seu fill fou assassinat pel fill d'Aquil·les, Neoptòlem, que se la quedà com a esclava juntament amb el seu cunyat Helenos. De les relacions d'Andròmaca i Neoptòlem en nasqueren Arimbes Molòs, (rei de l'Epir i ascendent, segons Alexandre el Gran, d'Olímpia d'Epir), Pielus i Pèrgam.

Quan el seu amo morí, Andròmaca aconseguí la llibertat i es casà amb Helenos. Tingueren un fill anomenat Cestrinus. Segons l'Eneida de Virgili, s'instal·laren a Brutint (actual Albània), on acolliren uns dies Enees i la seva gent que viatjaven cap al Laci.

Obtingut de "http://ca.wikipedia.org../../../a/n/d/Andr%C3%B2maca.html"

Categoria: Mitologia grega

##### Views

- Article
- Discussió
- Revisió actual

##### Cerca